
TEHNISKĀ SPECIFIKĀCIJA

Esošo mājas lapa (www.aslimnica.lv) izstrādāta 2013.gadā. Satura pārvaldība realizēta uz  Drupal 7. Web risinājums bāzēts uz Apache HTTP Server, PHP, MySQL Server. Web risinājums bāzēts uz Nginx servera, PHP, MySQL. Mājas lapa tiek izmitināta SIA "Rīgas Austrumu klīniskā universitātes slimnīca" telpās.
Sakarā ar izmaiņām Ministru kabineta 2013.gada 17.decembra noteikumos Nr.1529 „Veselības aprūpes organizēšanas un finansēšanas kārtība”, SIA "Rīgas Austrumu klīniskā universitātes slimnīca" pakalpojumu pieejamības nodrošināšanai un kvalitātes uzlabošanai nepieciešams veikt esošās mājas lapas pilnveidošanu.

1. Satura vadības sistēmā, turpmāk – SVS, jāizstrādā iespēja ievadīt vienu vai vairākus e-pastus, uz kuriem automātiski tiktu nosūtītas ģenerētas saites, caur kurām ārsti varēs reģistrēties sistēmā, lai turpmāk izmantotu pierakstīšanās formu. Ģenerētās saites būs iespējams izmantot tikai vienu reizi:
1.1. Reģistrējoties ārsts norāda:
Vārdu; Uzvārdu; Speciālista/es kods; kontakttālrunis; e-pasts.
Pieslēdzoties mājas lapā, ārstiem jāredz visus jau izveidotos nosūtījumus un jāspēj izveidot jaunu nosūtījumu. Pēc nosūtījuma izveidošanas, tas tiek nosūtīts uz konkrētu e-pastu, un to ir iespējams drukāt, saglabāt PDF vai vienkārši apskatīt.
2. Jāizveido forma, ar kuras palīdzību ģimenes ārstiem būs iespējams elektroniski pieteikt pacientus uz NVD apmaksātajiem pakalpojumiem:
2.1. Izvēle “Speciālists” vai “Izmeklējums” (no izvēlēta varianta atkarīgs, uz kādu e-pastu tiek nosūtīts pieteikums).
2.1.1. Jāizstrādā iespēja SVS redaktoram izveidot, rediģēt un dzēst speciālistus. Ārstam formā jābūt iespējai izvēlēties tikai vienu speciālistu.
2.1.2. Jābūt iespējai atzīmēt tikai vienu no laukiem - “Speciālists” vai “Izmeklējums”
2.1.3. Ja atzīmēts, ka nosūtījums ir pie speciālista, tad vienlaikus obligāti jāaizpilda vismaz viens no trim laukiem - “Laboratorisko izmeklējumu rezultāti”, "Vizuālās diagnostikas izmeklējumu atrade", “Funkcionālās diagnostikas izmeklējumu atrade".
2.1.4. Ja tiek atzīmēts “Izmeklējums” - jābūt laukam, kur brīvā formā jāievada teksts.
2.2.  Nosūtījuma formas lauki:
2.2.1. Nosūtītāja ārsta dati: (Ārsta datus jāņem automātiski no informācijas, ko ārsts norādījis reģistrējoties)
	•	Nosūtītāja ārsta vārds, uzvārds (obligāts)
	•	Nosūtītāja ārsta specialitātes kods (obligāts)
	•	Nosūtītāja ārsta kontakttālrunis (obligāts)
	•	Nosūtītāja ārsta e-pasts (obligāts)
2.2.2. Pacienta dati
	•	Pacienta vārds, uzvārds (obligāts)
	•	Pacienta dzimšanas datums (formāts DD.MM.GGGG) (obligāts)
	•	Vecāka/likumiskā pārstāvja vārds, uzvārds (pie šī lauka jābūt pievienotam komentāram "Aizpilda, ja konsultācijai vai izmeklējumam tiek pieteikts bērns līdz 18 gadu vecumam")
2.2.3. Kontakttālrunis (obligāts)
2.2.4. E-pasta adrese ar pārbaudi, vai ir ievadīts e-pasts (obligāts)
2.2.5. Diagnozes (Iespējams pievienot neierobežotu skaitu diagnozēs):
	•	Diagnoze 1 (Komentārs pie lauka "Gadījumā, ja ārsts šaubās starp vairākām diagnozēm, tad nosūtījumā norāda vairākas diagnozes un pievieno tām jautājuma zīmi”) (obligāts);
	•	Diagnozes 1 kods atbilstoši SSK 10 (Formāts atbilstoši SSK 10 dg kodam) (obligāts);
	•	Diagnoze 2;
	•	Diagnozes 2 kods atbilstoši SSK 10(Formāts atbilstoši SSK 10 dg kodam) (obligāts);
	•	Diagnoze 3;
	•	Diagnozes 3 kods atbilstoši SSK 10 (Formāts atbilstoši SSK 10 dg kodam) (obligāts);
2.2.6. Nosūtīšanas iemesls (Ārstam jāatzīmē vismaz viens, bet var atzīmēt vairākus nosūtīšanas iemeslus):
	•	diagnozes noteikšanai
	•	terapijas nozīmēšanai
	•	terapijas korekcijai 
	•	slimības etioloģijas noskaidrošanai
	•	slimības novērošanas plāna sastādīšanai
	•	dinamiskai novērošanai
	•	pēc pacienta pieprasījuma
	•	cits (Obligāti aizpildāms lauks, teksts brīvā formā - ja nepieciešams izmeklējums) (komentārs pie lauka "Norādīt pamatojumu izmeklējuma veikšanai “);
2.2.7. Anamnēzes dati - jābūt iespējai ievadīt tekstu brīvā formā, komentārs pie lauka "Anamnēzes dati, kas liecina par konkrēto saslimšanu vai slimības norises izmaiņām, hroniskas saslimšanas gadījumā – norises smagums/slimības kontroles pakāpe. Pacienta aktīvās problēmas” (obligāts);
2.2.8. Objektīvās izmeklēšanas dati - jābūt iespējai ievadīt tekstu brīvā formā, komentārs pie lauka "Kādi pacienta objektīvās izmeklēšanas dati liecina par konkrēto saslimšanu” (obligāts);
2.2.9. Laboratorisko izmeklējumu rezultāti - jābūt iespējai ievadīt tekstu brīvā formā, komentārs pie lauka "Laboratorisko izmeklējumu dati, kas apstiprina konkrēto saslimšanu, hroniskas slimības gadījumā – liecina par slimības kontroli/ norisi/uzliesmojumu”.
2.2.10. Vizuālās diagnostikas izmeklējumu atrades - Jābūt iespējai ievadīt tekstu brīvā formā, komentārs pie lauka "Kādi vizuālās diagnostikas izmeklējumi apstiprina konkrēto diagnozi”.
2.2.11. Funkcionālās diagnostikas izmeklējumu atrades - Jābūt iespējai ievadīt tekstu brīvā formā
2.2.12. Saņemtā ārstēšana (obligāti aizpildāms, ja nosūtīšanas iemesli ir terapijas korekcija, slimības novērošanas plāna sastādīšana; Dinamiska novērošana.)
Pēc elektroniska nosūtījuma saņemšanas, - automātiski tiek nosūtīta atbilde, piem. -"Paldies, Jūsu pieteikums ir saņemts Atbildi sniegsim 3 darba dienu laikā".



	
	

	
	

	
	

	
	



Finanšu piedāvājumu forma

	Pakalpojuma nosaukums
	Cena EUR par 1 cilvēkstundu bez PVN
	Iekļaujot PVN EUR

	Interneta vietnes www.aslimnica.lv pilnveidošanas pakalpojumi, atbilstoši normatīvo aktu prasībām
	
	

	

	1) Finanšu piedāvājumā norādītā cena tiks izmantota piedāvājumu vērtēšanā.

	2) Finanšu piedāvājumā norādītā cena tiks iekļauta līgumā un paliks nemainīga līguma darbības laikā un nekādas citas pakalpojumu sniegšanas maksas nevar tikt piemērotas līguma darbības laikā.
3) Darbu izpildes termiņš ne vairāk kā 5 darba dienas.



Ar šo mēs apstiprinām un garantējam sniegto ziņu patiesumu un precizitāti.

